# ELŐTERJESZTÉS



**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2019. FEBRUÁR 18-AI nyilvános ÜLÉSÉRE

**TÁRGY:**

**önkormányzati elővásárlási jog gyakorlása**

**ELŐADÓ:**

**GALÁCZ GYÖRGY**

## POLGÁRMESTER

ELŐTERJESZTÉS

**Készült:** Balatonmáriafürdő Község Önkormányzat Képviselő-testületének 2019. február 18-ai nyilvános testületi ülésére

**Tárgy:** Balatonmáriafürdő, 891/3 hrsz. alatti, kivett saját használatú útra fennálló önkormányzati elővásárlási jog gyakorlása

**Tisztelt Képviselő-testület!**

Az elmúlt időszakban az alábbi ingatlanárverési hirdetmény érkezett hivatalunkhoz kifüggesztés, illetőleg az árverésen gyakorolható elővásárlási joggal kapcsolatos nyilatkozat megtétele céljából.

Dr. Vizler Dénes önálló bírósági végrehajtó (8700 Marcali, Rákóczi u. 2-4. 1/4.) a Balatonkeresztúri Közös Önkormányzati Hivatal részére megküldte az alábbi ingatlanárverési hirdetményt: végrehajtói ügyiratszám: 228.V.0677/2018/24., amely a **Balatonmáriafürdő,   
891/3 hrsz.** alatti, kivett saját használatú útra vonatkozik.

Az ingatlan-nyilvántartás adatai: megnevezése: kivett saját használatú út, tulajdoni hányada: 2/4, jellege: nem lakóingatlan. Az ingatlan tartozékai és jellemző tulajdonságai: 122 m2 területű kivett saját használatú út. Az ingatlant terheli a Balatonmáriafürdő belterület 887/7 hrsz-ot illető vízelvezetési szolgalmi jog. A vízelvezetési szolgalmi jog megilleti a Balatonmáriafürdő belterület 887/7 hrsz-ú ingatlan mindenkori tulajdonosát. Az ingatlan nem felel meg a Vht. 147. § (3) szerinti feltételeknek, így a kikiáltási ár 50 %-ának megfelelő összeggel tehető vételi ajánlat. Az ingatlan telki szolgalmi joggal terhelten kerül árverésre.

Az ingatlan becsértéke beköltözhetően (birtokba vehetően): 240.000 Ft, árverési előleg: 24.000 Ft.

***85/F. §****(1) A bírósági végrehajtásról szóló 1994. évi LIII. törvény 147. §-ának (3) és (4) bekezdése szerinti lakóingatlan fekvése szerinti települési önkormányzatot - az (5) bekezdésben foglalt kivétellel - a beköltözhető állapotban értékesítendő lakóingatlan bírósági és közigazgatási végrehajtási árverése, valamint nyilvános pályázati értékesítése során - az árverésen, nyilvános pályázaton, a végrehajtási eljárásra vonatkozó külön jogszabály szerint gyakorolható - elővásárlási jog illeti meg.*

*(2) A külön jogszabály szerinti lakóingatlan fekvése szerinti települési önkormányzatot a lakóingatlan, mint zálogtárgy bírósági végrehajtáson kívül történő értékesítése során - a bírósági végrehajtáson kívüli értékesítésen, a zálogtárgy bírósági végrehajtáson kívül történő értékesítéséről szóló külön jogszabály szerint gyakorolható - elővásárlási jog illeti meg.*

*(3) A települési önkormányzat az e § szerinti elővásárlási jogát akkor gyakorolhatja, ha az (1) vagy (2) bekezdésben megjelölt adós, zálogkötelezett kérelmet terjesztett elő a lakóingatlan bérleti jogának megszerzése iránt, és a települési önkormányzat írásban kötelezettséget vállalt arra, hogy a megvásárolt lakóingatlant a végrehajtási eljárás adósának vagy a zálogkötelezettnek az e törvényben és önkormányzat bérbeadásról szóló rendeletében meghatározott feltételek szerint, határozatlan időre bérbe adja.*

*(4) Ha a zálogjoggal terhelt ingatlan vonatkozásában mind az adós, mind a zálogkötelezett kéri a bérbeadást, a bérleti jog a zálogkötelezettet illeti meg.*

*(5) Nem illeti meg a települési önkormányzatot az e § szerinti elővásárlási jog*

*a) a lakóingatlan árverésen kívüli, árverési vétel hatályával történő eladása és a lakóingatlan átvétele során,*

*b) a lakóingatlan közös tulajdonának árveréssel történő megszüntetése iránt indult végrehajtási eljárásban.*

Kérem, hogy az előterjesztést megvitatni szíveskedjenek.

Balatonmáriafürdő, 2019. február 14.

Galácz György sk.

polgármester

**Határozati javaslat**

Balatonmáriafürdő Község Önkormányzata a **Balatonmáriafürdő 891/3 hrsz.** alatti, kivett saját használatú út megnevezésű ingatlan esetében az árverésen gyakorolható elővásárlási jogával nem kíván élni.

**Határidő:** értesítésre: 8 nap

**Felelős:** Galácz György polgármester