**RENDELET-TERVEZET**

**Balatonmáriafürdő Község Önkormányzat Képviselő-testületének**

**…/2019.(II. …) önkormányzati rendelete**

**az önkormányzat tulajdonában lévő intézmények és helyiségeik**

**eseti bérbeadásának rendjéről és bérleti díjáról szóló**

**10/2018.(IV.25.) önkormányzati rendelet módosításáról**

Balatonmáriafürdő Község Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (2) bekezdésében kapott felhatalmazása alapján, valamint a Magyarország Alaptörvényének 32. cikk (2) bekezdésében meghatározott feladatkörében eljárva a következőket rendeli el:

1.§ Az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló 10/2018.(IV.25.) önkormányzati rendelet 1/A., 1/B., 1/C., 1/D., 1/E. melléklete helyébe a rendelet 1/A., 1/B., 1/C., 1/D., 1/E. melléklete lép.

2.§ A rendelet kihirdetését követő napon lép hatályba, és hatálybalépését követő napon hatályát veszti.

Galácz György Mestyán Valéria

polgármester címzetes főjegyző

A rendelet kihirdetve:

2019. február ….-én

Mestyán Valéria

címzetes főjegyző

1. **melléklet a …../2019.(II…..) önkormányzati rendelethez**

**1/A. melléklet**

a 10/2018.(IV.25.) önkormányzati rendelethez

**Községháza bérleti díjai**

8647 Balatonmáriafürdő, Gróf Széchényi Imre tér 9.

1. **MÚZEUM – IDŐSZAKI KIÁLLÍTÓ TEREM**

Május 15. – Szeptember 15. között.

1. Terembérlés (előadás, tanácskozás, konferencia, esküvői szertartás céljára, stb.) Befogadóképesség max. 80 fő ***4400 Ft/ óra***
2. Zártkörű magánrendezvény balatonmáriafürdői állandó lakosok számára (nem belépődíjas): a mindenkori a) pont díjának 30 %-a.
3. **központi strand – masszázsszoba**

Május 15. – Szeptember 15. között

1. Helyiségbérlet (masszázs, egyéb kozmetikai kezelés céljára) ***35.000 Ft/ hó***

Törthónap esetén a bérleti díj arányosan fizetendő.

1. A helyiség fűtési lehetőséggel nem rendelkezik, vizesblokk külön helyiségben vehető igénybe. A strandpénztár nyitvatartási ideje alatt (8:00 – 18:00 között) a helyiségben működő szolgáltatások a strandvendégek számára elérhetők. Külső vendégeknek csak érvényes strandbelépővel vehetők igénybe.

**1/B. melléklet**

a 10/2018.(IV.25.) önkormányzati rendelethez

**Andrássy Mária Közösségi Ház bérleti díjai**

8647 Balatonmáriafürdő, Bajcsy Zs. u. 257-258.

1. Terembérlés (előadás, tanácskozás, konferencia, esküvő, bál vagy egyéb táncos rendezvény céljára) Befogadóképesség max. 80 fő ***4400 Ft/ óra***
2. Zártkörű magánrendezvény balatonmáriafürdői állandó lakosok számára (nem belépődíjas): a mindenkori a) pont díjának 30 %-a.

**1/C. melléklet**

a 10/2018.(IV.25.) önkormányzati rendelethez

**Csillagvirág Művészeti Modellóvoda bérleti díjai**

8647 Balatonmáriafürdő, Keszeg u. 16.

1. Terembérlés (előadás, bál vagy egyéb táncos rendezvény céljára)

Befogadóképesség max. 80 fő ***3500 Ft/ óra***

**1/D. melléklet**

a 10/2018.(IV.25.) önkormányzati rendelethez

**Háziorvosi rendelő bérleti díjai**

8648 Balatonkeresztúr, Zrínyi u. 2.

1. Helyiségbérlet (háziorvosi alapellátáshoz nem kapcsolódó egyéb egészségügyi szolgáltatási tevékenység céljára) ***3500 Ft/ óra***

**1/E. melléklet**

a 10/2018.(IV.25.) önkormányzati rendelethez

**Önkormányzati telephely bérleti díjai**

8647 Balatonmáriafürdő, Vasút tér 4.

1. Helyiség- és udvarbérlet (parkolási, deponálási, anyagraktározási tevékenység céljára)

***6000 Ft/ nap***

**Általános indokolás**

1.§-hoz

A rendelet 1/A., 1/B., 1/C., 1/D., 1/E. mellékletek módosítása a díjak megállapítását tartalmazza.

2.§-hoz A hatálybalépésről rendelkezik.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonmáriafürdő Község Önkormányzat Képviselő-testületének az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló 10/2018.(IV.25.) önkormányzati rendelet módosításához** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | | Költségvetési hatás: | | Környezeti,  egészségügyi  következmények: | Adminisztratív  terheket  befolyásoló hatás: | | Egyéb hatás: |
| A díjak emelését a minőségi fenntarthatóság indokolja. A pályázati és önkormányzati forrásból megújított, fenntartott intézmények, helyiségek költségeihez bevételekre van szükség. A díjak, árak az igénybevevői kör fizetőképességét is figyelembe veszik. | | | Az épületek fenntartásának költségeihez csupán a saját források (adóbevételek) mellett szükséges az épületek, helyiségek igénybevételének díja is a fenntarthatóság érdekében. | | A rendeletnek környezeti és egészségügyi következményei nincsenek. | A rendelt megalkotásának adminisztratív terhet befolyásoló hatása a pénzügyi-könyvelési területen várható, ahol a pénztári ki- és befizetések, számlák készítése történik. A szükséges adminisztratív állomány rendelkezésre áll. | | Nincs. |
| **A rendelet megalkotása szükséges, mert:** A település által fenntartott intézmények működtetése, a szolgáltatási díjak emelését indokolja. | | | | | | | | |
| **A rendelet megalkotásának elmaradása esetén várható következmények:**  Az épületek, helyiségek használatának szabályozatlansága azok fenntarthatóságát, rendezettségét gátolná, másrészt a fenntarthatósághoz szükséges forrásokra szükség van. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | Szervezeti: | | Tárgyi: | | | Pénzügyi: | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |

Mestyán Valéria sk.

címzetes főjegyző